Prekinis laivas
Prekybinis laivas (angl. merchant vessel) – laivas, gabenantis krovinį ir/ar keleivius taikos metu. Karo metu prekybiniai laivai gali tapti savo šalies karinio laivyno pagalbiniais karo laivais. tuomet jie perveža karinius krovinius ir kariuomenę. Daugelis pasaulio valstybių turi prekybinių laivų (prekybos laivyną). Tačiau dėl didelių eksploatavimo išlaidų daug pasaulio laivų plaukioja naudodami vėliavas valstybių, kurios specializuojasi teikti laivų registracijos, priežiūros ir aprūpinimo įgulomis paslaugas mažomis kainomis. Tokios vėliavos vadinamos patogios šalies vėliavomis. Patogiausiomis šalimis laikomos Liberija ir Panama. Laivų su patogios šalies vėliavomis savininkai gali būti iš bet kurios valstybės. Graikijos prekybos laivynas vienas didžiausių pasaulyje – pagal laivų skaičių jis yra 3-ias pasaulyje, pagal dedveito tonažą – pirmas (17,39% pasaulio tonažo). Prekybinių laivų pavadinimai neretai turi specialų prefiksą, nurodantį koks tai laivas: MV (angl. Motor Vessel) – motorinis laivas, SS (angl. Steam Ship – garlaivis, MT (angl. Motor Tanker ar angl. Motor Tug Boat) – motorinis tanklaivis ar motorinis vilkikas MSV (angl. Motor Stand-by Vessel) MY (angl. Motor Yacht) – motorinė jachta RMS (angl. Royal Mail Ship) – karališkasis pašto laivas RRS (angl. Royal Research Ship) – karališkasis tiriamasis laivas SV (angl. Sailing Vessel) – burlaivis. Prekybiniai laivai skirstomi į kategorijas pagal paskirtį ir dydį.